****

**ประกาศองค์การบริหารส่วนตำบลสันติสุข**

**เรื่อง มาตรการการเผยแพร่ข้อมูลต่อสาธารณะ**

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

เพื่อให้การเปิดเผยข้อมูลขององค์การบริหารส่วนตำบลสันติสุข มีความถูกต้อง ครบถ้วน ชัดเจน และเป็นปัจจุบัน ผู้รับบริการและผู้มีส่วนได้ส่วนเสีย สามารถเข้าถึงข้อมูลข่าวสารได้โดยสะดวก สามารถตรวจสอบผลการดำเนินงานขององค์การบริหารส่วนตำบลสันติสุข จึงกำหนดมาตรการในเผยแพร่ข้อมูลต่อสาธารณะ ดังนี้

1. หน่วยงานที่รับผิดชอบในการเผยแพร่ข้อมูล

1.1 ผู้ได้รับแต่งตั้งเป็นเจ้าหน้าที่ด้านสารสนเทศ มีหน้าที่เผยแพร่ข้อมูลข่าวสารผ่านเว็บไซต์ขององค์การบริหารส่วนตำบลสันติสุข ปรับปรุงข้อมูลให้เป็นปัจจุบัน โดยอย่างน้อยต้องประกอบไปด้วยโครงสร้างส่วนราชการ บุคลากรในสังกัด ภารกิจของหน่วยงาน นโยบายและยุทธศาสตร์ของหน่วยงาน แผนปฏิบัติราชการประจำปี และการติดตามประเมินผลการดำเนินงานตามแผนปฏิบัติราชการประจำปี ข้อมูลการจัดซื้อจัดจ้าง มาตรฐานหรือคู่มือการปฏิบัติงาน มาตรฐานและขั้นตอนการให้บริการ เป็นต้น

1.2 ผู้ได้รับมอบหมายตามข้อ 1 มีหน้าที่เผยแพร่ข้อมูลข่าวสารผ่านช่องทางอื่น ๆ เช่น สังคมออนไลน์ ปิดประกาศภายในหน่วยงาน

1.3 ส่วนราชการ และบุคลากรในสังกัดส่วนราชการต่าง ๆ ในหน่วยงาน มีหน้าที่สนับสนุน และให้ข้อมูลข่าวสารแก่ผู้รับผิดชอบสำหรับการเผยแพร่ผ่านทางช่องทางที่รับผิดชอบ รวมทั้งเผยแพร่ข้อมูลผ่านทางเว็บไซต์ของหน่วยงาน

2. การกำกับติดตามการเผยแพร่ข้อมูล

2.1 ให้หัวหน้าส่วนราชการ ดูแลและตามผลการดำเนินงาน และกำกับให้มีการรายงานผลโดยส่งข้อมูลให้บุคคลผู้รับผิดชอบตามข้อ 1 ขึ้นเผยแพร่บนเว็บไซต์

2.2 ให้มีการประเมินการรับรู้ของผู้มีส่วนได้ส่วนเสีย โดยจัดทำสถิติการให้บริการและผู้เข้าถึงข้อมูลข่าวสารทุกสิ้นปีงบประมาณ และรายงานผลต่อผู้บริหารท้องถิ่นทราบ

จึงประกาศมาเพื่อทราบโดยทั่วกัน

ประกาศ ณ วันที่ 30 มิถุนายน 2563

(ลงชื่อ) วิมล ตาเมืองมูล

(นายวิมล ตาเมืองมูล)

นายกองค์การบริหารส่วนตำบลสันติสุข